ઉલ્લેખનીય છે કે, વર્ષ 1993માં મુંબઇમાં થયેલ શ્રેણીબદ્ધ વિસ્ફોટના આરોપી એવા દાઉદ ઇબ્રાહિમની કુલ 10 સંપત્તિ સીબીઆઇ દ્વારા જપ્ત કરવામાં આવી હતી, જેમાંથી ત્રણની હરાજી મંગળવારે થઇ હતી. મુંબઇમાં દાઉદ ઇબ્રાહિમની 6 સંપત્તિઓ છે. ભિંડી બજારમાં બનેલ ડબલ સ્ટોરી બિલ્ડિંગની આધાર કિંમત 1 કરોડ 21 લાખ રાખવામાં આવી હતી. હોટલ રોનક અફરોઝ માટે 1 કરોડ 18 લાખની આધાર કિંમત નક્કી થઇ હતી અને પર્લ હાર્બરમાં બનેલ એક ફ્લેટની આધાર કિંમત 92 લાખ 69 હજાર રાખવામાં આવી હતી.